《咏鸂鶒》
宋代·舒岳祥

双双游戏水仙宫，著锦衣裳舞镜空。
晴浴桃花红影里，雨眠莲镜翠香中。
文禽自是风情别，野鹭休将品格同。
寄语虞罗须并取，莫令失侣各西东。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。